**Príloha č. 4 k Výzve na predkladanie ponúk na zákazku „Chodník pri ceste I/72 Valaská –Piesok“**

**Zmluva o dielo**

uzatvorená podľa ustanovenia § 536 a nasl. Zákona č. 513/1991 Zb. Obchodného zákonníka a zákona č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov (ďalej iba „Zmluva“)

na uskutočnenie stavebných prác

**„ Chodník pri ceste I/72 Valaská – Piesok“**

**Článok I.**

**Zmluvné strany:**

1. **Objednávateľ**

Názov: **Obec Valaská**

Sídlo: Námestie 1. mája 460/8, 976 46 Valaská

Zastúpený: Mgr. Peter Jenča, starosta obce

IČO: 00 313 904

DIČ: 2021170030

Kontaktná osoba vo veciach zmluvných: Mgr. Peter Jenča, starosta obce

Kontaktná osoba vo veciach technických: Jaroslav Peťko, SOR stavebného úseku, OcÚ

IBAN: SK70 5600 0000 0020 0022 7001

Bankové spojenie: Prima Banka, a .s., pobočka Brezno

(ďalej len „objednávateľ“)

1. **Zhotoviteľ**

Názov:

Sídlo:

Zastúpený:

IČO:

DIČ:

IČ DPH:

Zapísaná v obchodnom registri ....................................................................................................

Kontaktná osoba vo veciach zmluvných:

Kontaktná osoba vo veciach technických:

IBAN:

Bankové spojenie:

Telefón:

(ďalej len „zhotoviteľ“)

**Článok II.**

**Predmet zmluvy**

1. Táto zmluva sa uzatvára ako výsledok verejného obstarávania pre zákazku s nízkou hodnotou v zmysle § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a na základe cenovej ponuky zo dňa ......
2. Zhotoviteľ sa zaväzuje vykonať pre objednávateľa kompletnú a úplnú realizáciu stavby: **„Chodník pri ceste I/72 Valaská – Piesok“** – výstavba chodníka obce Valaská časť Piesok, popri ceste I/72 – ul. Strojárenská a nové verejné osvetlenie na základe :
3. výkazu výmer a projektovej dokumentácie Ing. Anny Brašeňovej (časť chodník) a Antonína Kotrle – autorizovaného stavebného inžiniera (časť verejné osvetlenie), ktoré sú prílohou tejto zmluvy,
4. platného stavebného povolenia, ktorý je prílohu tejto zmluvy (ďalej iba „dielo“).
5. Stavba je členená na stavebné objekty, prevádzkové súbory a etapy výstavby:

SO – 01 Chodník

SO – 02 Verejné osvetlenie.

1. Zhotoviteľ sa zaväzuje vykonať dielo vo vlastnom mene a na vlastnú zodpovednosť, pri dodržaní kvalitatívnych a technických podmienok určených výkazom výmer, projektovou dokumentáciou overenou špeciálnym stavebný úradom v stavebnom konaní, ktorá je súčasťou stavebného povolenia, platným stavebným povolením a touto zmluvou.
2. Zhotoviteľ vyhlasuje, že je oprávnený a odborne spôsobilý vykonávať predmetné dielo podľa tejto zmluvy.
3. V prípade nevyhnutnosti navrhnúť riešenie detailov odlišne ako je v projektovej dokumentácii, zhotoviteľ konzultuje s Objednávateľom a jej uskutočnenie podlieha predchádzajúcemu schváleniu objednávateľa a špeciálneho stavebného úradu. Zrealizované odlišnosti vyznačí do projektovej dokumentácie.
4. V prípade potreby dopracovania podrobností jednotlivých technologických postupov sa Zhotoviteľ zaväzuje toto vykonať na vlastné náklady.
5. Zhotoviteľ znáša nebezpečenstvo škody na zhotovovanej veci a uplatnené sankcie orgánov a organizácií, ktoré počas výstavby spôsobí až do dňa riadneho prevzatia diela Objednávateľom podľa čl. VIIItejto zmluvy.
6. Objednávateľ sa zaväzuje za riadne a v súlade s výkazom výmer, projektovou dokumentáciou stavby, platným stavebným povolením a touto zmluvou vykonané a prevzaté dielo, zaplatiť dohodnutú cenu.

**Článok III.**

**Čas a miesto plnenia**

1. Zhotoviteľ sa zaväzuje dielo vykonať a protokolárne odovzdať objednávateľovi **do 31. júla 2023.**
2. Zhotoviteľ sa zaväzuje prevziať stavenisko najneskôr do 30. 3. 2023 od účinnosti tejto zmluvy a začať so stavebnými prácami najskôr 1. 4. 2023.
3. Staveniskom sa na účely tejto zmluvy rozumie priestor vymedzený projektom pre stavebné povolenie s určením na realizáciu predmetu zmluvy.
4. Miesto realizácie diela je: ul. Strojárenská, Valaská – Piesok na pozemku parc. č. C-KN 2948/1, 3142 a pozemku parc. č. E-KN 749 evidovaných na LV č. 980, k. ú. Valaská.
5. Dodržanie lehoty zhotovenia diela podľa článku III bod 1. tejto zmluvy je zo strany zhotoviteľa závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku,

**Článok IV.**

**Cena diela, platobné podmienky a fakturácia**

1. Cena za úplné vykonanie diela je určená dohodou zmluvných strán v zmysle zákona č. 18/1996 Z. z. o cenách v znení neskorších predpisov:

**Cena diela celkom bez DPH: ...........................................**

**DPH (20%): ............................................**

**Cena diela celkom s DPH: ............................................**

1. Zhotoviteľ znáša na svoje náklady:
* Dočasné dopravné značenie vrátane jeho odsúhlasenia a povolenia správcom komunikácie;
* Čistenie miestnych komunikácií dotknutých stavbou.
1. Práce, ktoré zhotoviteľ nevykoná, alebo vykonané odchýlne od projektovej dokumentácie a dojednaných zmluvných podmienok bez súhlasu Objednávateľa, Objednávateľ neuhradí a Zhotoviteľ ich na výzvu Objednávateľa na vlastné náklady odstráni. V prípade, že ich na výzvu Objednávateľa neodstráni, urobí tak Objednávateľ na náklady Zhotoviteľa.
2. Objednávateľ bude uhrádzať cenu za dielo nasledovne:
	1. Čiastkovými faktúrami,
	2. Záverečnou faktúrou.
3. Čiastkové faktúry budú Zhotoviteľom vystavované na základe Zhotoviteľom predložených a určeným zástupcom Objednávateľa odsúhlasených súpisov skutočne zrealizovaných prác, resp. zabudovaných materiálov (ďalej len „súpis prác“). Zhotoviteľ je oprávnený po odsúhlasení súpisu prác vystaviť čiastkovú faktúru. Splatnosť čiastkovej faktúry je 30 dní odo dňa jej doručenia Objednávateľovi, pričom zaplatením sa rozumie odpísanie finančných prostriedkov z účtu Objednávateľa. Zaplatenie čiastkovej faktúry neznamená prevzatie časti diela Objednávateľom.
4. Splatnosť faktúry je 30 dní od jej doručenia objednávateľovi.
5. Faktúra bude obsahovať okrem náležitostí uvedených v § 71 ods. 2 zákona č. 222/2004 Z. z. o DPH aj tieto údaje:
6. Označenie faktúry a jej číslo;
7. Názov a adresu sídla Objednávateľa a Zhotoviteľa a adresu, na ktorú má byť faktúra zaslaná, IČ pre DPH a IČO Objednávateľa a Zhotoviteľa;
8. Číslo zmluvy a označenie diela;
9. Označenie banky a číslo účtu na ktorý sa má platiť;
10. Dátum vystavenia, dodania a odoslania faktúry a dátum jej splatnosti;
11. Cena fakturovaných prác;
12. Náležitosti pre účely dane z pridanej hodnoty v súlade s § 69 ods. 12 písm. j) z. č. 222/2004 Z. z. o dani z pridanej hodnoty v znení neskorších predpisov - dodanie stavebných prác vrátane dodania stavby alebo jej časti podľa § 8 ods. 1 písm. b), ktoré patria do sekcie F osobitného predpisu, a dodanie tovaru s inštaláciou alebo montážou, ak inštalácia alebo montáž patrí do sekcie F osobitného predpisu;
13. Pečiatku a podpis vystavovateľa;
14. Súpis skutočne vykonaných prác odsúhlasený stavebným dozorom Objednávateľa.
15. V prípade, že Objednávateľ neuzná resp. opraví niektoré položky alebo iné náležitosti faktúry, faktúru vráti Zhotoviteľovi na prepracovanie.
16. V prípade, že faktúra nebude obsahovať uvedené náležitosti, je Objednávateľ oprávnený ju vrátiť Zhotoviteľovi na doplnenie. Nová lehota splatnosti začne plynúť odo dňa doručenia opravnej faktúry Objednávateľovi.
17. Cena Diela bude zaplatená nasledovne:
18. 90% z celkovej ceny stavby zaplatí Objednávateľ Zhotoviteľovi na základe stavebným dozorom potvrdených súpisov vykonaných prác a dodávok a príslušných vystavených a doručených faktúr Objednávateľovi s lehotou splatnosti do 30 dní odo dňa doručenia jednotlivej faktúry. Podmienkou čerpania podielu 90% z celkovej ceny stavby je to, aby predmet zákazky bol pripravený na jeho odovzdanie a prevzatie bez akýchkoľvek chýb a nedorobkov;
19. Zostatok zmluvnej ceny vo výške 10% z celkovej Ceny Diela zaplatí Objednávateľ po odovzdaní a prevzatí predmetu zákazky bez chýb a nedorobkov na základe konečnej faktúry v lehote jej splatnosti.
20. Akékoľvek zmeny ceny diela je možné uskutočniť výlučne formou písomného dodatku k zmluve.
21. Zhotoviteľ je povinný najneskôr ku dňu účinnosti Zmluvy odovzdať Objednávateľovi záručnú listinu – doklad preukazujúci poskytnutie garančnej bankovej záruky vo forme originálnej listiny, obsahom ktorej bude záväzok všeobecne akceptovateľnej banky uspokojiť Objednávateľa do výšky akejkoľvek splatnej peňažnej pohľadávky objednávateľa voči Zhotoviteľovi z titulu zodpovednosti Zhotoviteľa za vady Diela podľa tejto zmluvy alebo v súvislosti s ňou a to vo výške 10% z ceny Diela (bez DPH); plnenie banky z uvedenej bankovej záruky môže byť podmienené len doručením písomnej výzvy Objednávateľa na plnenie vo výške peňažnej sumy určenej Objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra Objednávateľa sa nepovažujú za podmienenie plnenia banky z garančnej bankovej záruky) (ďalej len “garančná banková záruka“). O uplatnení si nároku na plnenie z garančnej bankovej záruky voči banke Objednávateľ zhotoviteľa bezodkladne informuje.
22. Garančná banková záruka vo výške 10% z ceny Diela bez DPH musí trvať po celú záručnú dobu podľa Článku IX, vzťahujúca sa na stavebné práce (60 mesiacov) plus pätnásť (15) dní a nesmie byť po uvedenú dobu odvolateľná. Zhotoviteľ je povinný do tridsiatich (30) dní po každom čerpaní garančnej bankovej záruky Objednávateľom doplniť garančnú bankovú záruku do jej pôvodnej výšky. Doplnením garančnej bankovej záruky podľa predchádzajúcej vety sa rozumie (na základe dohody s bankou):
* rozšírenie garančnej bankovej záruky na jej pôvodnú výšku, alebo
* zriadenie novej garančnej bankovej záruky, pričom Zhotoviteľ alebo banka doručí objednávateľovi záručnú listinu, ktorou bola garančná banková záruka rozšírená alebo opätovne zriadená.
1. Zhotoviteľ je povinný zabezpečiť, aby banka predĺžila platnosť garančnej bankovej záruky v prípade predĺženia záručnej doby, spôsobeného neplnením záväzkov Zhotoviteľa voči objednávateľovi vyplývajúcich zo zmluvy a to na celú dobu trvania predĺženej záručnej doby.
2. Namiesto odovzdania garančnej bankovej záruky je Zhotoviteľ oprávnený najneskôr ku dňu účinnosti Zmluvy zložiť bezhotovostným vkladom na bankový účet objednávateľa, č. účtu: SK70 5600 0000 0020 0022 7001 zábezpeku vo výške 10% z ceny Diela bbez DPH, z ktorej bude objednávateľ oprávnený uspokojiť akékoľvek svoje splatné peňažné pohľadávky voči Zhotoviteľovi z titulu zodpovednosti Zhotoviteľa za vady Diela podľa tejto zmluvy alebo v súvislosti s ňou (ďalej len „garančná zábezpeka“). Objednávateľ je oprávnený zadržať garančnú zábezpeku počas plynutia záručnej doby v zmysle Článku IX, vzťahujúca sa na stavebné práce (60 mesiacov) plus pätnásť (15) dní. V prípade využitia garančnej zábezpeky alebo jej časti Objednávateľom, bude dodávateľ bez zbytočného odkladu povinný doplniť ju do plnej výšky, t. j. 10 % z ceny Diela bez DPH, a to najneskôr do 15 dní od doručenia výzvy Objednávateľa na jej doplnenie. Garančnú zábezpeku v sume, v akej nebola použitá na krytie peňažných záväzkov Zhotoviteľa voči objednávateľovi, Objednávateľ vráti Zhotoviteľovi do 30 dní odo dňa uplynutia záručnej doby. V prípade predĺženia záručnej doby, spôsobeného neplnením záväzkov Zhotoviteľa voči objednávateľovi vyplývajúcich zo zmluvy, vráti objednávateľ Zhotoviteľovi garančnú zábezpeku do 30 dní odo dňa uplynutia predĺženej záručnej doby.

**Článok V.**

**Povinnosti zhotoviteľa a spolupôsobenie objednávateľa**

1. Objednávateľ sa zaväzuje odovzdať zhotoviteľovi a zhotoviteľ sa zaväzuje prevziať od objednávateľa stavenisko v termíne podľa článku III. tejto zmluvy.
2. Zhotoviteľ zodpovedá za ochranu priestoru staveniska, za jeho zabezpečenie proti krádežiam, za vhodné označenie výstražnými tabuľami, za priestorové vytýčenie stavby v teréne, ako aj za škody vniknuté porušením svojich povinností podľa § 373 a nasl. Obchodného zákonníka.
3. Pri užívaní ciest a komunikácií určených na príjazd na stavenisko je zhotoviteľ povinný plniť povinnosti vyplývajúce zo všeobecne záväzných právnych predpisov a zodpovedá za ich prípadné porušenie a vzniknutú škodu.
4. Zhotoviteľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia, vyplývajúce z povahy vykonávanej práce.
5. Zhotoviteľ sa zaväzuje pred začatím uskutočňovania stavby zabezpečiť vytýčenie všetkých inžinierskych sietí v záujmovom území stavby.
6. Zhotoviteľ sa zaväzuje v prípade uzávierky, obchádzky, odklonu postupovať v zmysle § 7 zákona č. 135/1961 Zb. o pozemných komunikáciách v znení neskorších predpisov a vyhlášky FMD č. 35/1984 Zb., ktorou sa vykonáva zákon o pozemných komunikáciách.
7. Zhotoviteľ bude viesť od prevzatia staveniska až do protokolárneho odovzdania stavby o prácach a dodávkach, ktoré vykonáva, stavebný denník. Do tohto bude zapisovať podstatné udalosti, ktoré sa stali na stavenisku. Stavebný denník bude uložený u stavbyvedúceho zhotoviteľa na stavbe. Do stavebného denníka je ďalej oprávnený robiť zápisy zástupca Objednávateľa – stavebný dozor. Cestou stavebného denníka nie je možné meniť rozsah, cenu a termín diela.
8. Objednávateľ poveruje výkonom stavebného dozoru ......................................., tel. č.: ..................................., v plnom rozsahu práv a povinností počas celej doby výstavby.
9. Zhotoviteľ poveruje pre styk s technickým dozorom objednávateľa svojho stavbyvedúceho ............................................., tel. č. ............................................ .
10. Zmluvné strany považujú stavebný denník za informatívny dokument stavby, z tohto dôvodu vzniká zhotoviteľovi povinnosť predkladať stavebný denník Objednávateľovi a taktiež vzniká Objednávateľovi povinnosť reagovať písomne formou zápisov do stavebného denníka na zápisy Zhotoviteľa.
11. Zhotoviteľ zodpovedá za všetky škody na stavbe, zariadeniach a pozemkoch, ako aj za škody vzniknuté tretím osobám a na veciach pri realizácii prác, ktoré vykonáva zhotoviteľ, bez ohľadu na to či tieto boli vykonávané jeho zamestnancami alebo ním poverenými tretími osobami alebo subdodávateľmi. Zhotoviteľ sa zaväzuje, že akúkoľvek ním spôsobenú, alebo zapríčinenú škodu pri realizácii diela odstráni tak, že uvedie poškodenú časť diela do pôvodného stavu, alebo zaplatí náhradu škody v plnej výške. Náhradu škody je objednávateľ oprávnený odpočítať si z čiastky fakturovanej zhotoviteľom.
12. Zhotoviteľ potvrdzuje a zodpovedá za to, že zhotoviteľ a rovnako všetci jeho subdodávatelia disponujú a za podmienok tejto zmluvy sa preukážu všetkými licenciami, osvedčeniami, povoleniami a živnostenskými oprávneniami potrebnými pre vykonávanie všetkých prác a dodávok na realizácii diela v súlade s touto zmluvou. Pre vylúčenie pochybností sa subdodávateľom rozumie výlučne právnická alebo fyzická osoba, s ktorou zhotoviteľ v priamom rade alebo prostredníctvom ďalších osôb uzavrel zmluvu na realizáciu časti prác alebo dodávok potrebných na realizáciu predmetu zmluvy – zhotovenie Diela. Táto osoba je povinná aj fyzicky realizovať tieto časti prác alebo dodávok za čo zodpovedá zhotoviteľ tak, ako keby dielo, resp. jeho časť realizoval sám.
13. Zhotoviteľ je povinný najneskôr v momente podpisu zmluvy predložiť Objednávateľovi zoznam známych subdodávateľov s uvedením a/alebo preukázaním nasledovných údajov a/alebo dokladov:
* Identifikačných údajov subdodávateľov v rozsahu: obchodné meno – sídlo - IČO – kontaktná osoba (meno a priezvisko, pozícia, tel.č., e-mail) – osoba oprávnená konať za subdodávateľa (meno a priezvisko, adresa pobytu, dátum narodenia, tel.č., e-mail)
* Identifikácia plnenia, ktoré bude realizovať subdodávateľ,
* Doklady preukazujúce oprávnenie subdodávateľa vykonávať dané plnenie,
* Dokladov preukazujúcich splnenie podmienok ustanovených touto zmluvou pre osobu subdodávateľa, ak takú sú,
* Záväzné vyhlásenie zhotoviteľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
1. Zhotoviteľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom Objednávateľa k navrhovanému subdodávateľovi. Oprávnená osoba Objednávateľa rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke, informácií o osobe budúceho subdodávateľa, overenia oprávnenosti realizovať príslušné plnenie podľa výpisu z obchodného/živnostenského registra, overenia zápisu v registri partnerov verejného sektora, ak má povinnosť navrhovaný subdodávateľ povinnosť zapísať sa do registra partnerov verejného sektora v zmysle zákona č.315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Podkladom pre prípadné rozhodnutie o nesúhlase s uzatvorením takejto zmluvy je zistenie rozporu predložených informácií podľa tohto bodu zmluvy so skutočnosťou. Objednávateľ oznámi zhotoviteľovi svoje rozhodnutie o súhlase alebo nesúhlase s uzatvorením zmluvy o subdodávke bezodkladne od doručenia žiadosti o udelenie tohto súhlasu. Zhotoviteľ v prípade využitia subdodávateľov je povinný dodať plnenie v lehotách uvedených v tejto zmluve.
2. Zhotoviteľom použité stavebné materiály, výrobky, konštrukcie a zariadenia musia mať také vlastnosti, aby pri predpokladanej životnosti stavby a bežnej údržbe spĺňali okrem platných STN a iných nadväzujúcich predpisov aj vysoké estetické nároky určené projektom stavby.
3. Ak posledný deň lehoty, určený pre plnenie povinností uvedených v tejto zmluve pripadne na sobotu, nedeľu, alebo iný deň pracovného voľna alebo pracovného pokoja, presúva sa povinnosť na najbližší pracovný deň.
4. Zhotoviteľ môže na stavbe nasadiť len personál, ktorý má požadovanú kvalifikáciu, ktorý vykonáva potrebné práce podľa zmluvne dohodnutých podmienok a v primeranom čase a je dostatočne vybavený vhodnými bezporuchovými prístrojmi.
5. Od začatia svojich výkonov až po ich prevzatie objednávateľom znáša zodpovednosť za ich ochranu zhotoviteľ. V prípade poškodenia, straty, alebo zničenia už vykonaných prác a dodaných materiálov pred ich prevzatím, je zhotoviteľ povinný ich bezodkladne opraviť, alebo nahradiť na vlastné náklady tak, aby boli pri odovzdaní a prevzatí diela v bezchybnom stave a v úplnom súlade so zmluvnými podmienkami a nariadeniami objednávateľa.
6. V prípadoch, v ktorých sa dá nepochybne určiť pôvodca škôd na vykonaných prácach zhotoviteľa, je zhotoviteľ povinný ich bezodkladne opraviť, alebo nahradiť a vyúčtovať tým vzniknuté náklady pôvodcovi škôd.
7. Výzvy Zhotoviteľa na spolupôsobenie Objednávateľa pri realizácii diela bude Zhotoviteľ uplatňovať písomne prostredníctvom stavebného denníka a vopred, v predstihu najmenej 2 pracovných dní.
8. Zhotoviteľ má právo vyvodzovať nároky z titulu prekážok na odovzdanom stavenisku pri vykonávaní diela len vtedy, keď zabraňujúce okolnosti ihneď písomne oznámi Objednávateľovi.
9. Ak je možné, Zhotoviteľ po vzájomnej dohode s Objednávateľom začne, prípadne ukončí realizáciu diela predčasne.
10. Zhotoviteľ bude pri realizovaní diela dodržiavať záväzné technické normy a ďalšie platné normy vzťahujúce sa na dodávku zmluvných prác a materiálov, platné v Slovenskej republike. Zhotoviteľ použije pre dielo len výrobky, ktoré majú také vlastnosti, aby počas predpokladanej existencii stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia, bezpečnosť pri užívaní, ochrana proti hluku a úspora energie, za čo zodpovedá.
11. Zhotoviteľ sa zaväzuje dodržiavať požiadavky dotknutých orgánov spolupôsobiacich v konaní.
12. Zhotoviteľ sa zaväzuje dodržiavať podmienky súhlasu na technické riešenie odlišné od STN 73 6110, vydaného MDV SR, sekcia cestnej dopravy a pozemných komunikácií č. 08810/2021/SCDPK/21914 zo dňa 03. 03. 2021.
13. Zhotoviteľ sa zaväzuje dodržiavať podmienky zmluvy o výpožičke podperných bodov Z-D-2020-01169-00 zo dňa 18.08.2020 uzavretej s SSD a.s. Žilina.
14. Zhotoviteľ sa tiež zaväzuje, že jeho pracovníci budú nosiť ochranné pracovné pomôcky v súlade s predpismi BOZP.

**Článok VI.**

**Sankcie a zmluvné pokuty**

1. Ak Zhotoviteľ neprevzal stavenisko alebo je v omeškaní s nástupom a začatím prác a dodávok podľa tejto zmluvy, má Objednávateľ právo na zaplatenie zmluvnej pokuty vo výške 0,05% z celkovej ceny diela s DPH za každý začatý deň omeškania.
2. V prípade omeškania Zhotoviteľa s riadnym a včasným protokolárnym odovzdaním diela podľa čl. III. bod 1 a čl. VIII. tejto zmluvy má Objednávateľ právo na zaplatenie zmluvnej pokuty vo výške 0,05 % z celkovej ceny diela s DPH za každý deň omeškania.
3. Ak bude Zhotoviteľ v omeškaní s riadnym a včasným odstránením vád a nedorobkov oznámených Objednávateľom počas realizácie diela alebo uvedených v protokole o odovzdaní a prevzatí diela alebo zistených v záručnej dobe, je Zhotoviteľ povinný zaplatiť Objednávateľovi zmluvnú pokutu vo výške 50,- Eur za každý aj začatý deň omeškania až do ich riadneho odstránenia, a to za každú vadu samostatne.
4. V prípade omeškania Objednávateľa so splnením svojho peňažného záväzku akéhokoľvek druhu, vyplývajúceho z tejto zmluvy má Zhotoviteľ právo na úrok z omeškania vo výške 0,05% z dlhovanej čiastky za každý deň omeškania.
5. Zmluvnými pokutami dohodnutými v tejto zmluve nie je dotknutý nárok zmluvných strán na náhradu škody v plnom rozsahu, a to aj keby táto presahovala výšku zmluvnej pokuty.
6. Zmluvné strany vyhlasujú, že zmluvné pokuty dohodnuté v tejto zmluve považujú za primerané.

 **Článok VII.**

**Vyššia moc**

1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. živelné pohromy, pandémie a pod.
2. Ak sa splnenie tejto zmluvy stane nemožným do 3 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia od zmluvy nastanú dňom doručenia oznámenia.

**Článok VIII.**

**Odstúpenie od zmluvy**

1. Objednávateľ môže odstúpiť od tejto zmluvy o dielo z nasledovných dôvodov na strane zhotoviteľa, ktoré sa považujú za podstatné porušenie tejto zmluvy:
2. Ak zhotoviteľ vykonáva dielo v rozpore so svojimi povinnosťami stanovenými v tejto zmluve;
3. Ak bol na majetok Zhotoviteľa vyhlásený konkurz alebo ak bol podaný návrh na vyhlásenie konkurzu alebo ak sa voči zhotoviteľovi vedie exekučné konanie resp. prebieha reštrukturalizačné konanie.
4. V prípade odstúpenia Objednávateľa od tejto zmluvy má Objednávateľ v dôsledku podstatného porušenia tejto zmluvy zhotoviteľom nárok na zaplatenie zmluvnej pokuty vo výške 5% z ceny diela bez DPH. Zhotoviteľ je ďalej povinný nahradiť škodu a preukázateľne zvýšené náklady, ktoré vznikli Objednávateľovi v súvislosti s doterajšou činnosťou Zhotoviteľa na stavbe a v dôsledku odstraňovania vád jeho plnenia. Zmluvnou pokutou teda nie je dotknutý nárok Objednávateľa na náhradu škody v plnom rozsahu, a to aj keby táto presahovala výšku zmluvnej pokuty.

**Článok IX.**

**Odovzdanie a prevzatie diela, záručná doba a zodpovednosť za vady**

1. Prebratie a odovzdanie diela sa uskutoční v termínoch podľa článku III. tejto zmluvy o dielo.
2. Zhotoviteľ je povinný písomne oznámiť objednávateľovi najneskôr 3 dni vopred, kedy bude predmet plnenia pripravený na odovzdanie a prevzatie.
3. K preberaciemu protokolu je Zhotoviteľ povinný pripraviť a Objednávateľovi odovzdať tieto doklady:
* Projektovú dokumentáciu so zakreslením zmien podľa skutočného stavu vykonaných prác;
* 2x v písomnej forme atesty a certifikáty, platné v SR a osvedčenia o skúškach použitých materiálov, v slovenskom jazyku a iné zápisy a doklady o vykonaných skúškach realizovaných prác, resp. návody na použitie zabudovaných zariadení, potrebné ku kolaudácii a riadnemu užívaniu diela;
* Stavebný denník.
1. Predmet zmluvy sa považuje za splnené dielo jeho riadnym, včasným a úplným ukončením bez vád a nedorobkov a odovzdaním Zhotoviteľom a prevzatím Objednávateľom, a to len vo forme písomného preberacieho protokolu podpísaného podľa bodu 6 tohto článku zmluvy. Objednávateľ je oprávnený prevziať dielo aj s drobnými vadami a nedorobkami, ktoré sami o sebe ani v spojení s inými nebránia a nesťažujú užívanie diela a neznižujú jeho hodnotu. Zhotoviteľ je povinný odstrániť tieto vady riadne a včas, t.j. za podmienok a v lehotách oznámených Objednávateľom, v opačnom prípade má Objednávateľ právo odstrániť vady a nedorobky sám alebo ich nechať odstrániť treťou osobou na náklady zhotoviteľa, pričom pre tento prípad platia primerane ustanovenia bodu 10 tohto článku zmluvy.
2. Ak Objednávateľ odmietne prevziať dielo, oznámi túto skutočnosť spolu s dôvodmi pre ktoré toto dielo neprezval zhotoviteľovi. Zhotoviteľ je povinný odstrániť vady a nedorobky riadne a včas, t.j. spôsobom, za podmienok a v lehotách oznámených Objednávateľom, v opačnom prípade má Objednávateľ právo odstrániť vady a nedorobky sám alebo ich nechať odstrániť treťou osobou na náklady Zhotoviteľa pričom pre tento prípad platia primerane ustanovenia bodu 10 tohto článku zmluvy.
3. O odovzdaní a prevzatí predmetu zmluvy je Zhotoviteľ povinný spísať preberací protokol v 4-och vyhotoveniach, z ktorých po 2 vyhotoveniach dostanú obe zmluvné strany. Preberací protokol musí byť podpísaný oprávnenými zástupcami obidvoch zmluvných strán.
4. Preberací protokol bude obsahovať najmä:
* Základné údaje o diele;
* Zhodnotenie akosti zhotoveného diela;
* Súpis zistených vád a nedorobkov;
* Zoznam odovzdaných dokladov;
* Prehlásenie zmluvných strán o tom, že zhotoviteľ dielo odovzdáva a objednávateľ dielo preberá;
* Podpisy oprávnených zástupcov zmluvných strán;
* Konštatovanie, že dňom odovzdania a prebratia diela začína plynúť záručná doba a dĺžka jej trvania;
* Termín, do ktorého je zhotoviteľ povinný vyprázdniť stavenisko;
* Prehlásenie objednávateľa, že umožní zhotoviteľovi vstup na pracovisko – do objektu až do odstránenia vád a nedorobkov.
1. Zmluvné strany sa dohodli, že záručná doba bude trvať 60 mesiacov od protokolárneho odovzdania a prevzatia diela.
2. Záručná doba začína plynúť odo dňa odovzdania a prevzatia diela spôsobom dohodnutým v tejto zmluve a pre časti diela, na ktorých boli zistené vady a nedorobky pri odovzdávaní a preberaní diela dňom ich odstránenia.
3. Ak reklamuje Objednávateľ u Zhotoviteľa vady zhotoveného diela v záručnej dobe, je Zhotoviteľ povinný tieto odstrániť bez zbytočného odkladu bezplatne.
4. Opravy závad v priebehu záručnej doby:
5. Objednávateľ oznámi Zhotoviteľovi, bez zbytočného odkladu vady predmetu zmluvy, ktoré sa objavili počas vykonávania diela alebo pri odovzdávaní a preberaní diela alebo počas záručnej doby. V oznámení Objednávateľ uvedie ako sa vady prejavujú a požadovaný druh nároku, ktorý si Objednávateľ na základe vady uplatňuje.
6. Zhotoviteľ je povinný nastúpiť do 24 hodín od nahlásenia vady k jej prerokovaniu a bezodkladne po jej prerokovaní nastúpi k jej odstráneniu, V prípade, že Zhotoviteľ neodstraňuje oznámené (reklamované) vady riadne a včas, alebo ak Zhotoviteľ začne vady odstraňovať, ale neodstraňuje ich riadne resp. Objednávateľ predpokladá, že vady nebudú odstránené riadne a včas, má Objednávateľ právo odstrániť vady sám alebo ich nechať odstrániť treťou osobou na náklady Zhotoviteľa. V takomto prípade Objednávateľ nie je viazaný jednotkovými cenami uvedenými v cenovej špecifikácii prác a dodávok Zhotoviteľa, ktorá je neoddeliteľnou súčasťou tejto zmluvy. Zmluvné strany sa dohodli, že týmto postupom Objednávateľa nie sú dotknuté ustanovenia tejto zmluvy týkajúce sa dohodnutej záručnej doby a zodpovednosti Zhotoviteľa za vady, ktoré sa počas tejto záručnej doby vyskytnú na predmete tejto zmluvy. Zmluvné strany sa dohodli, že v takomto prípade má Objednávateľ právo na zaplatenie zmluvnej pokuty Zhotoviteľom vo výške 5% z ceny diela. Zároveň má Objednávateľ nárok na náhradu škody a náhradu účelne vynaložených nákladov súvisiacich s odstraňovaním následkov vadného plnenia Zhotoviteľa v plnom rozsahu. Zmluvnú pokutu, náhradu škody a náklady súvisiace s odstraňovaním následkov vadného účtovať do plnenia Zhotoviteľa je Objednávateľ oprávnený si ho účtovať, Zhotoviteľ ho uhradí so splatnosťou 30 dní.
7. Práva zo zodpovednosti za vady musia byť uplatnené u Zhotoviteľa v záručnej dobe, inak tieto práva zanikajú. Doba od uplatnenia práva až do vykonania opravy sa do záručnej doby nepočíta. Na opravované časti diela v záručnej dobe sa stanovuje záručná doba na 60 mesiacov, ktorá začína plynúť dňom odstránenia vady.
8. Pokiaľ by odstránenie vady bolo spojené s neúmerne vysokými nákladmi a vada by nebránila užívaniu diela, zmluvné strany sa môžu dohodnúť na primeranej zľave z ceny diela bez odstránenia vady.
9. Ak Objednávateľ zistí, že kvalita realizovaných výkonov alebo používaného materiálu Zhotoviteľom pri realizácii diela je v rozpore so zmluvou alebo že výkony podľa cenovej špecifikácie prác a výkonov Zhotoviteľa sú celkom alebo sčasti nesplnené alebo nevykonané, je Objednávateľ oprávnený po písomnom upozornení Zhotoviteľa primerane znížiť cenu diela až o 10% z celkovej ceny diela. Objednávateľ je povinný pred týmto postupom poskytnúť Zhotoviteľovi primeranú lehotu na odstránenie týchto nedostatkov. Ak Zhotoviteľ neodstráni nedostatky v realizácii diela v primeranej lehote, Objednávateľ písomne oznámi zníženie ceny diela o primeranú čiastku v zmysle tohto článku zmluvy a Zhotoviteľovi zaplatí túto pomerne zníženú čiastku na základe faktúry. Nárok na náhradu škody, ktorá by Objednávateľovi vznikla, týmto nie je dotknutý.
10. Stavebný materiál, resp. realizované časti diela prechádzajú do vlastníctva Objednávateľa ich zabudovaním. Týmto však Objednávateľ nepreberá na seba zodpovednosť za vady zabudovaného materiálu a uskutočnených prác a Zhotoviteľ naďalej znáša nebezpečenstvo škody na zhotovovanej veci.

**Článok X.**

**Právne predpisy**

1. Pri plnení tejto zmluvy sa riadia zmluvné strany v prvom rade jej ustanoveniami. Vzájomné vzťahy zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka.
2. Zmluvné strany sa budú taktiež riadiť ustanoveniami Stavebného zákona č. 50/1976 Zb. v znení neskorších predpisov, zákona č. 17/1992 Zb. o životnom prostredí v znení neskorších predpisov, vyhláškou č . 374/1990 Zb. o bezpečnosti práce a technických zariadení pri stavebných prácach v znení neskorších predpisov ako aj ostatnými súvisiacimi právnymi predpismi. Kvalita vykonaného diela sa bude posudzovať podľa platných STN a nadväzujúcich predpisov.

**Článok XI.**

**Záverečné ustanovenia**

1. Zmluvné strany sa dohodli, že od tejto zmluvy je možné odstúpiť alebo ju zrušiť len písomne. Zmluvné strany sa dohodli, že za písomné doručenie sa pre prípad zrušenia resp. odstúpenia od tejto zmluvy nepovažuje doručenie faxom alebo e-mailom (elektronickou poštou).
2. Zhotoviteľ prehlasuje, že:
* Prečítal, preveril a pochopil všetky podmienky realizácie tejto zmluvy o dielo so všetkými časťami a prílohami a tieto neobmedzene uznal;
* Potrebné výkony sú mu jasné a bez námietok známe;
* Na základe svojich schopností, technického vybavenia a personálu, ktorý má k dispozícii je schopný uskutočniť zmluvné výkony bezporuchovo, kompletne a funkčne podľa všetkých príslušných STN v stanovených lehotách, termínoch a kvalite.
1. Zmluvné strany sa dohodli, že ustanovenia tejto zmluvy týkajúce sa vád predmetu plnenia, záručnej doby, nárokov Objednávateľa na náhradu škody, zaplatenie zmluvnej pokuty, nárokov objednávateľa na náhradu zvýšených nákladov, nárokov Objednávateľa na zľavu z ceny diela a dohoda uvedené v bode 5. a 6. tohto článku zmluvy zostávajú v platnosti a účinnosti aj v prípade odstúpenia od zmluvy ktoroukoľvek zmluvnou stranou.
2. Objednávateľ je oprávnený jednostranne započítať pohľadávku Zhotoviteľa so svojimi pohľadávkami voči Zhotoviteľovi, ktoré mu vzniknú zo škôd spôsobených Zhotoviteľom alebo sankcií voči Zhotoviteľovi alebo z iných záväzkov Zhotoviteľa voči Objednávateľovi a Zhotoviteľ k tomu týmto dáva Objednávateľovi svoj súhlas.
3. Zhotoviteľ môže postúpiť akékoľvek práva a povinnosti z tejto zmluvy vrátane postúpenia pohľadávky vzniknutej podľa tejto zmluvy alebo s ňou súvisiacej na 3. osoby len s predchádzajúcim písomným súhlasom Objednávateľa.
4. Táto zmluva sa riadi právom Slovenskej republiky. Zmluvné strany sa dohodli, že v prípade súdnych sporov vzniknutých z tejto zmluvy alebo v súvislosti s touto zmluvou je príslušným súdom všeobecný súd objednávateľa.
5. V prípade, ak by sa niektoré z ustanovení tejto zmluvy stalo neplatným, táto skutočnosť nespôsobuje neplatnosť ostatných ustanovení tejto zmluvy.
6. Táto zmluva sa vyhotovuje v 4 (štyroch) vyhotoveniach, z ktorých 2 (dve) dostane Objednávateľ a 2 (dve) Zhotoviteľ.
7. V prípade zmeny obchodného mena, adresy, sídla alebo čísla účtu v peňažných ústavoch, každá zo zmluvných strán je povinná oznámiť túto skutočnosť bezodkladne druhej strane, v opačnom prípade sa má za to, že podľa pôvodných údajov bolo plnené správne.
8. Zmluvné strany sa zaväzujú, že obchodné alebo technické informácie, s ktorými bude Objednávateľ, alebo Zhotoviteľ oboznámený v priebehu platnosti tejto zmluvy, sú predmetom obchodného tajomstva a nebudú použité na akýkoľvek iný než zmluvný účel a nebudú oznámené tretej osobe. Obe strany sú si vedomé následkov, ktoré môžu byť voči ním uplatňované v prípade porušenia tohto záväzku podľa § 17 a násl. Obchodného zákonníka. Toto ustanovenie sa nevzťahuje na údaje známe pred uzavretím zmluvy, alebo na údaje všeobecne známe.
9. Objednávateľ v súvislosti s povinnosťou zverejnenia zmluvy podľa § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov zabezpečí ochranu práv zhotoviteľa vyplývajúcich z § 17 Obchodného zákonníka týkajúcich sa obchodného tajomstva a § 11 Občianskeho zákonníka, týkajúceho sa práv na ochranu osobnosti (ďalej len „právne predpisy“).

Objednávateľ konkrétne zabezpečí ochranu (anonymizáciu) tých ustanovení zmluvy o dielo (vrátane jej príloh), ktoré:

1. Zhotoviteľ oddelí od ostatných záznamov krycím listom pevne zviazaným so záznamami obsahujúcimi údaje majúce charakter obchodného tajomstva alebo
2. Zhotoviteľ označí odtlačkom pečiatky umiestnenom v texte, prípadne pred a za uceleným textom, ktorý obsahuje informácie chránené v podmienkach zhotoviteľa ako obchodné tajomstvo,
3. Obsahujú údaje o bankovom spojení a čísle účtu zhotoviteľa,
4. Obsahuje údaje spojené s osobou (napr. titul, meno, priezvisko, číslo kontaktu, pracovná pozícia zamestnanca uvedená v zmluve), a to v prípade, ak táto osoba so sprístupnením týchto informácií zamestnanec nesúhlasí.
5. Zhotoviteľ je povinný strpieť výkon kontroly/auditu súvisiaceho so zhotovovaným dielom kedykoľvek počas platnosti a účinnosti zmluvy.
6. Zmluvné strany si túto zmluvu pozorne prečítali a prehlasujú, že jej text im je zrozumiteľný, jeho význam je zrejmý a určitý, a že táto zmluva je prejavom ich slobodnej vôle a nebola uzavretá pod nátlakom ani za nevýhodných podmienok, čo potvrdzujú svojimi vlastnoručnými podpismi.
7. Táto zmluva nadobúda platnosť dňom jej podpísania štatutárnymi orgánmi oboch zmluvných strán a účinnosť dňom nasledujúcim po dni jej zverejnenia.

Vo Valaskej, dňa ........................ V ..........................., dňa .....................

..................................................... ............................................................

 Objednávateľ Zhotoviteľ